CELEX: 32011R0168
Language: mt
Date: 2011-02-23
Title: Regolament tal-Kummissjoni (UE) Nru 168/2011 tat- 23 ta' Frar 2011 li jemenda r-Regolament (UE) Nru 107/2010 fir-rigward tal-użu tal-addittiv Bacillus subtilis ATCC PTA-6737 fl-għalf li fih l-ammonju tal-maduramiċina, is-sodju tal-monensina, in-narasina, jew l-idroklorur tar-robenidina  Test b’relevanza għaż-ŻEE

24.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 49/4
            
         REGOLAMENT TAL-KUMMISSJONI (UE) Nru 168/2011
   tat-23 ta' Frar 2011
   li jemenda r-Regolament (UE) Nru 107/2010 fir-rigward tal-użu tal-addittiv Bacillus subtilis ATCC PTA-6737 fl-għalf li fih l-ammonju tal-maduramiċina, is-sodju tal-monensina, in-narasina, jew l-idroklorur tar-robenidina
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u partikolarment l-Artikolu 13(3) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' awtorizzazzjoni bħal din.
            
         
               (2)
            
            
               Ir-Regolament (KE) Nru 1831/2003 jipprevedi l-possibbiltà ta' modifika fl-awtorizzazzjoni ta' addittiv tal-għalf fuq talba tad-detentur tal-awtorizzazzjoni u skont opinjoni tal-Awtorità Ewropea dwar is-Sigurtà fl-Ikel (l-Awtorità).
            
         
               (3)
            
            
               L-użu tal-preparazzjoni tal-mikroorganiżmu Bacillus subtilis ATCC PTA-6737 kien awtorizzat għal 10 snin għat-tiġieġ għat-tismin bir-Regolament tal-Kummissjoni (UE) Nru 107/2010 (2).
            
         
               (4)
            
            
               Id-detentur tal-awtorizzazzjoni applika għal modifika tal-awtorizzazzjoni għall-Bacillus subtilis ATCC PTA-6737 biex jiġi permess l-użu tiegħu f’għalf li jkun fih il-kokkidijostati li ġejjin, l-ammonju tal-maduramiċina, is-sodju tal-monesina, in-narasina, jew l-idroklorur tar-robenidina li jingħata lit-tiġieġ għat-tismin. Id-detentur tal-awtorizzazzjoni ressaq id-dejta rilevanti biex isostni t-talba tiegħu.
            
         
               (5)
            
            
               L-Awtorità kkonkludiet, fl-opinjoni tagħha tas-7 ta' Ottubru 2010, li l-addittiv Bacillus subtilis ATCC PTA-6737 hu kompatibbli mal-ammonju tal-maduramiċina, is-sodju tal-monesina, in-narasina, jew l-idroklorur tar-robenidina (3).
            
         
               (6)
            
            
               Il-kundizzjonijiet stipulati fl-Artikolu 5 tar-Regolament (KE) Nru 1831/2003 ntlaħqu.
            
         
               (7)
            
            
               Ir-Regolament (UE) Nru 107/2010 għandu għalhekk jiġi emendat skont dan.
            
         
               (8)
            
            
               Il-miżuri stabbiliti f’dan ir-Regolament huma skont l-opinjoni tal-Kumitat Peramanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 107/2010 għandu jiġi sostitwit bit-test fl-Anness ma' dan ir-Regolament.
   Artikolu 2
   Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, it-23 ta’ Frar 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 36, 9.2.2010, p. 1.
   
      (3)  Ġurnal tal-EFSA 2010; 8(10):1863.
   
      ANNESS
      
                  Numru ta' identifikazzjoni tal-addittiv
               
               
                  Isem tad-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu tal-awtorizzazzjoni
               
            
                  CFU/kg ta' prodott tal-għalf komplet b’kontenut ta' umdità ta' 12 %
               
            
                  
                     Il-kategorija tal-addittivi żootekniċi. Grupp funzjonarju: stabbilizzanti għall-batterja li tinsab fil-musrana
                  
               
            
                  4b1823
               
               
                  Kemin Europa N.V.
               
               
                  
                     Bacillus subtilis ATCC PTA 6737
               
               
                  
                               
                           
                           
                              
                                 Il-kompożizzjoni tal-addittiv:
                              
                              Preparazzjoni ta' Bacillus subtilis ATCC PTA-6737 b’minimu ta' 1 × 1010 CFU/g ta' addittiv
                           
                        
                               
                           
                           
                              
                                 Karatterizzazzjoni tas-sustanza attiva:
                              
                              Spori tal-Bacillus subtilis ATCC PTA 6737
                           
                        
                               
                           
                           
                              
                                 Metodi analitiċi
                                  (1)
                              
                              
                                           
                                       
                                       
                                          Enumerazzjoni: il-metodu spread plate bl-użu tat-tryptone soya agar bi trattament minn qabel ta' sħana tal-kampjuni tal-ikel.
                                       
                                    
                                           
                                       
                                       
                                          Identifikazzjoni: metodu ta' elettroforeżi bil-ġell f’kamp pulsat (PFGE).
                                       
                                    
                        
               
                  Tiġieġ għat-tismin
               
               
                  —
               
               
                  1 × 107
                  
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u t-taħlita ta' qabel, indika t-temperatura tal-ħżin, it-tul tal-ħżin u l-istabbiltà għall-pelleting.
                           
                        
                              2.
                           
                           
                              Jista’ jintuża f’għalf li fih il-kokkidijostati permessi: diklażuril, dekokwinat, sodju tas-salinomaċina, narasina/nikarbażina, sodju tal-lasaloċid A, ammonju tal-maduramiċina, sodju tal-monesina, narasina, jew idroklorur tar-robenidina.
                           
                        
               
                  1.3.2020
               
            
         (1)  Id-dettalji tal-metodi analitiċi huma disponibbli fuq is-sit li ġej tal-Laboratorju Komunitarju ta' Referenza: www.irmm.jrc.be/crl-feed-additives